Chelsea Clinton

Chelsea Victoria CLINTON (naskita la 27-an de februaro 1980 en Little Rock, Arkansaso) estas usona socia aktivulino kaj aŭtoro. 

Ŝi estas la sola infano de la antaŭa usona prezidanto Bill Clinton kaj la antaŭa usona ministro pri eksterlandaj aferoj kaj usona prezidenta kandidato Hillary Clinton en 2016. Ŝi estis speciala korespondanto por NBC News de 2011 ĝis 2014,  kaj nun laboras por la Clinton Foundation kaj la Clinton Global Initiative, inkluzive de elstara rolo en la fondaĵo kaj servado en ĝia estraro. 

Clinton respondecis pri gastigado de la Blanka Domo de la 3-a de januaro 2001 ĝis la eksiĝo de ŝia patro kiel prezidanto la 20-an de januaro, ĉar ŝia patrino tiam jam ekoficis kiel senatano por la subŝtato Novjorkio.

Clinton studis ĉe Universitato Stanford ĝis 2001, akirante diplomon pri historio.  Ŝia disertaĵo temigis la mediacian rolon de ŝia patro en la belfasta interkonsento en Nord-Irlando.  Ŝi poste daŭrigis siajn studojn en Anglio, akirante magistran diplomon pri internacia politiko de la Universitato de Oksfordo. 

En 2004, ŝi aliĝis al advokata firmao McKinsey & Company en Novjorko.  Ekde 2005, ŝi loĝas en la kvartalo Chelsea de Manhatano.

 Referencoj 

 Eksteraj ligiloj 



Kategorio:Anglodevenaj usonanoj
Kategorio:Irlandaj usonanoj
Kategorio:Nederlandaj usonanoj
Kategorio:Skotaj usonanoj
Kategorio:Usonaj ĵurnalistoj